Üks imelik raamat sattus kätte "Sõnum" nimi. Autoriks nimetatud Peter Morgan. Müüja ütles mulle poolsosinal et tegelikult on see Lauri Vahtre ehk saunamees ise. Ja tõesti kaks liini, Jeesuse lugu ja Euroopa Parlamentaarse Assamblee lugu.  Viimane tundub küll huvitavam liin olema kui esimene liin. Aga eks iga suur mees taha tänini oma evangeeliumi ära kirjutada. Nagu Bulgakov, või Kalmus või Morgan/VAHTRE. Saa tast aru. Jeesuse lugu aga tundub et kannatab mõningate puuete all. Ei tundu nagu miskit tõsist uut kontsepti olema. Pigem ehk lahtikirjutamine ja ehk ennekõike enda jaoks pigemini kui teiste. Et nagu avastad enda jaoks ja mõtled läbi ja mõtled et kuidas see siis ikkagi seal õieti olla võis. Et see liin tundubki mulle lahjavõitu. Teine  liin on märksa rammusam ja ega ma ole veel läbi ka jõudnud. Aga imetlusväärne, mis siin ikka muud öelda. Imetlusväärne ma kordan. Mina ei saaks sellega hakkama. Kui ma Jeeuse loo järjekindlalt laseksin läbi oma kujutlusvõime siis saaks ehk midagi taolist aga miks ma seda nii ehk kronoloogiliselt tegema peaksin? Ei huvita lihtsalt. Mis siis veel, ah jaa hommikul läks endine dissident Ahonen tööle, nii et lumi krudises. Et mis sellest? Ei miskit. Ise nägin. Ja siis veel see et vaidlesin mina õpetaja Salumiga  selle üle kas Masingu luule või teoloogia on ajatum. Ma arvan et luule. Tema et teoloogia. Ja julgustasin ma teda, nagu ma ikka vanu mehi julgustan, omi lugusid rääkima. Salinger suri täna ära. Kaastunne. Minu isa rääkis ilusa loo sellest kuidas tema tollivalitsuses töötav isa tõi ära võetud apelsine sadamast koju. Kui siis tema nuga käes väikese eestiaegse poisina läks oma võõrasema poole et apelsini võtta ja ära koorida siis kutsus võõrasema talle politsei. Vaat siuke lugu siis. Ilma moraalita lugu seekord.  Konverentsi teema oli diakoonia ja seda juhtisid üsna edevad vennad. Aga töö sektsioonides ja isiklised kontaktid olid kenad. Diakooniaga on nii et vaeseid on alati teie juures nagu Jeesus ütles. Ja Jumala Riigi üheks peamiseks tuleku märgiks on see et vaestele kuulutatakse evangeeliumi. Vaesed ei saa kapitalimaailmas iialgi tõeliseks ohvrigrupiks. Sest selleks peaks seesama maailm iseend maha salgama. Aga ta ei saa seda teha sest tal pole midagi asemele võtta. Ja kui kristlased neid ei väärtusta koos  Jeesusega siis ei väärtustagi neid keegi. Nii lihtne seegi on.